**Prvý ročník Olympiády podnikový hospodár**

organizuje Podnikovohospodárska fakulta Ekonomickej univerzity v Bratislave so sídlom v Košiciach, pod záštitou dekana fakulty Dr. h. c. prof. RNDr. Michala Tkáča, CSc..

Olympiáda podnikový hospodár je súťaž s celoslovenskou pôsobnosťou, ktorá je určená pre študentov maturitného ročníka stredných škôl ekonomického zamerania, stredných škôl neekonomického zamerania a stredných škôl zameraných na služby. Cieľom súťaže je popularizácia ekonómie ako vedného a študijného odboru a podpora celospoločenských snáh o zvyšovanie finančnej gramotnosti mladých ľudí, ako aj zvýšenie pripravenosti a záujmu potenciálnych uchádzačov o štúdium na Podnikovohospodárskej fakulte Ekonomickej univerzity v Bratislave so sídlom v Košiciach. Predmetom súťaže je testovanie znalosti študentov v rámci celého územia Slovenskej republiky z oblastí:

\* ekonómie,
\* podnikovej ekonomiky,
\* Európskej únie,
\* náuky o spoločnosti,
\* finančnej gramotnosti.

Všetci účastníci celoslovenského kola súťaže budú v prípade záujmu prijatí na 1. stupeň bakalárskeho štúdia na Podnikovohospodárskej fakulte Ekonomickej univerzity v Bratislave so sídlom v Košiciach BEZ POVINNOSTI VYKONANIA PRIJÍMACÍCH SKÚŠOK.

Bližšie informácie o priebehu súťaže a registrácií sa nachádzajú v priloženom dokumente.

S pozdravom a prianím pekného dňa

Ing. Jozef Lukáč, PhD.
koordinátor Olympiády podnikový hospodár

Ing. Slavomíra Stašková, PhD.
prodekanka pre rozvoj fakulty, projekty a styk s verejnosťou